PRETUL AFISAT ESTE PENTRU 1 KG. FIECARE BUCATA ARE GRAMAJ DIFERIT, ÎNTRE 1 kg și 2 kg DUPĂ PLASAREA COMENZII, VĂ VOM CONTACTA PENTRU A VĂ COMUNICA PREȚUL EXACT AL PRODUSULUI COMANDAT ȘI VALOAREA ACTUALIZATĂ A COMENZII PLASATE Manouri este una dintre cele mai apreciate brânzeturi tradiționale din Grecia. Obținută din zerul rămas după prepararea brânzei feta și îmbogățită cu smântână din lapte de oaie și capră, are o textură fină, cremoasă și un gust delicat, cu note proaspete de lapte și o aciditate discretă. Spre deosebire de feta, este foarte puțin sărată și amintește de urdă sau ricotta, însă cu o consistență mai catifelată. Produsă în special în regiunile Thessalia și Macedonia, brânza Manouri este extrem de versatilă. Se poate savura ca atare, în salate, sandwich-uri sau paste, dar este la fel de gustoasă și în preparate calde. Este o alegere excelentă pentru cheesecake, iar una dintre cele mai apreciate combinații este Manouri trecută prin panko sau susan, rumenită ușor în tigaie și servită cu miere.